John Fogerty skrev kun tre av sangene på albumet, og bidro minimalt på de andres sanger. Clifford og Cook var misfornøyd med måten det ble «samarbeidet» på, og ble uvenner med Fogerty. Samtidig hadde Fogerty blitt uvenn med manager og produsent Saul Zaentz etter uenigheter om flere forhold i Fogertys kontrakt med plateselskapet Fantasy Records. I oktober 1972 annonserte bandet og plateselskapet at bandet var oppløst.